Skuffende tap for Ødegaard og Real Sociedad
Tidligere denne uken ble Martin Ødegaard (20) kåret til månedens spiller for september i spansk La Liga. Han skrev seg inn i historiebøkene som den første til å score på Real Sociedads nye stadion. I tillegg vant Real Sociedad tre av fire kamper og nordmannen fikk to målgivende pasninger. Og før søndagens oppgjør mottok 20-åringen beviset på prisen ute på gressmatten. Han klarte imidlertid ikke å leve opp til den prestisjetunge prisen i kampen mot Getafe. les ogsåMikel Merino satte inn 1 – 0 for Real Sociedad etter kun fem minutter, og sikret dermed en drømmestart for hjemmelaget. Men Real Sociedad slet med å skape sjanser mot et Getafe som i år spiller i Europa League. Kun åtte minutter ut i andre omgang fikk Diego Llorente sitt andre gule kort, og ble dermed henvist til dusjen. Et drøyt kvarter senere sto det 1 – 1 på resultattavla etter at Jaime Mata stanget inn utlikningen for Getafe. Helt på tampen av oppgjøret snudde Getafe kampen etter scoring fra Nemanja Maksimovic, og dermed ble det null poeng for Ødegaard og hans Real Sociedad. Gjennom hele kampen var Martin Ødegaard overraskende lite involvert for de hvite og blå-kledde fra San Sebastian, og etter at Llorente fikk rødt kort, ble fikk Ødegaard og hans lagkamerater enda mindre til mot Getafe i det offensive spillet. Real Sociedad ligger nå på 5. plass, mens Getafe klatrer til 12. plass.
(Real Sociedad - Getafe 1 – 2) Real Sociedad tok en tidlig ledelse over Getafe, men fikk én mann utvist tidlig i andre omgang. Da snudde det helt for Martin Ødegaard og Real Sociedad.